Държавен вестник, бр. 2, 2015 г., стр. 91

БРОЙ  2	
Д Ъ Р Ж А В Е Н  В Е С Т Н И К 	
СТР.  91  
Чл. 29. В състава на разходите за дейността 
се включват и технологични разходи по съхра­
нението на природен газ. 
Чл. 30. Разходите за амортизация включват 
разходи за амортизация на дълготрайните ак­
тиви, които се използват и имат полезен живот 
и с които се извършва лицензионната дейност. 
Разходите за амортизация се изчисляват на ос­
новата на обоснован от оператора и признат от 
комисията икономически и технически полезен 
живот на активите чрез прилагане на линеен 
метод за амортизация. 
Чл. 31. Оператор, използващ акцизни горива 
в процеса на нагнетяване, съхранение и добив 
на природен газ, представя и обосновава разхо­
дите за акцизи в съответствие с разпоредбите 
на Закона за акцизите и данъчните складове и 
актовете по прилагането му. 
Чл. 32. Разходите за дейността не включват 
разходи, които не са свързани със съответната 
лицензионна дейност, финансови разходи и 
такива, които имат случаен и/или извънреден 
характер, както и:
1. разходи за данъци, свързани с корпоратив­
ното подоходно облагане на печалбата;
2. разходи за санкции и/или глоби, наложе­
ни от държавни или общински органи или от 
комисията;
3. разходи, свързани с неустойки и други пла­
щания вследствие на неизпълнение по сключени 
договори, лихви за забавяне;
4. разходи за бъдещи периоди, които са част 
от отчета за доходите;
5. разходи за загуби от обезценки; текущи 
разходи за начислени провизии, за задължения 
по смисъла на чл. 38 и 39 от Закона за корпо­
ративното подоходно облагане;
6. разходите по чл. 204 от Закона от корпора­
тивното подоходно облагане, както и разходите 
за начислен данък върху тях по чл. 216 ЗКПО;
7. разходи за дарение и неизползвани отпуски;
8. всички други разходи, за които липсва 
технико-икономическа или друга обосновка и 
доказателства от енергийното предприятие;
9. разходи, за които комисията обосновано 
приеме, че не са в интерес на клиентите или не 
са необходими за изпълнение на лицензионната 
дейност;
10. текущи разходи или задължения за нама­
ляване на отчетната стойност на стоково-мате­
риалните запаси. 
Чл. 33. Към предложението за утвърждаване 
на цени се представя подробна писмена обосновка 
за начина на прогнозиране на разходите. Опера­
торът представя детайлно всички други разходи, 
които са пряко свързани с лицензионната дейност 
и не са описани в справките към указанията. 
Чл. 34. Комисията утвърждава прогнозен 
размер на разходите, като преценява тяхната 
икономическа обоснованост въз основа на пре­
доставени доказателства за всички или отделни 
разходи и на база на сравнителни анализи, при 
използване на данни от националната и меж­
дународна практика и като се вземат предвид 
отчетените резултати на регулираните енергийни 
предприятия при отчитане принципите на ре­
гулиране по ЗЕ.
Раздел ІІІ
Регулаторна база на активите за съхранение на 
природен газ
Чл. 35. Регулаторната база на активите е 
базата за определяне на възвръщаемостта на 
капитала за дейността съхранение на природен 
газ, осъществявана от оператора на съоръжения 
за съхранение. Регулаторната база на активите 
включва активи, придобити възмездно и пряко 
свързани с дейността по съхранението на при­
роден газ, и се изчислява съгласно чл. 12 от 
наредбата по следната формула:
РБА = А - Ф - Ам + НОК , 
където:
A е призната стойност на активите към края 
на базисната година, които се използват и имат 
полезен живот;
Ф – стойността на активите, които са при­
добити чрез финансиране или по безвъзмезден 
начин, в т.ч. по грантови схеми, дарения, помощи, 
от клиенти и др.; 
Ам – натрупана амортизация към края на ба­
зисната година на активите, с които се извършва 
лицензионната дейност;
НОК – необходим оборотен капитал за пър­
вата година от регулаторния период.
Чл. 36. Признатата стойност на активите (А), 
които се използват и имат полезен живот, е 
признатата от комисията отчетна стойност на 
дълготрайните активи (ДА), пряко свързани с 
дейността съхранение на природен газ в съоръ­
женията за съхранение, към края на базисна­
та година. 
Чл. 37. В признатата стойност на дълготрайни­
те активи, свързани с дейността, не се включват: 
1. разходи за придобиване на активи под 
формата на незавършено строителство;
2. активи, отчетени по силата на договор за 
финансов лизинг, ако не са свързани пряко с 
лицензионната дейност;
3. активи, които не са свързани с лицензи­
онната дейност (в т.ч. почивни станции, други 
социални обекти) и/или са отдадени под наем, 
изведени от експлоатация и др.;
4. стойност на активи, надвишаваща пазарните 
нива за подобни или аналогични активи, в т.ч. 
и на преоценени активи.
Чл. 38. Необходимият оборотен капитал като 
част от РБА отразява резултатите от проучване 
за необходимите средства за поддържане на дос­
татъчен размер парични средства за посрещане 
на текущите задължения, както и задълженията 
към доставчици. Операторът представя проучване 
за необходимия оборотен капитал за период не 
по-кратък от една година. 
Чл. 39. Оборотният капитал се изчислява на 
основата на т. нар. „нетен цикъл на оборотния 
капитал“, на база дните, за които операторът 
възвръща изразходваните парични средства, 
пряко свързани с дейността по съхранение на 
природен газ, чрез получаването на съответните 
постъпления. Операторът представя проучването 
като елемент от предложението за цени.